Alexandre Cabanel
Store norske leksikon,Kunst og estetikk,Bildende kunst,Kunsthistorie,Nyklassisisme og romantikk i bildende kunst
Alexandre Cabanel var en fransk maler. Han var representant for den akademiske kunsten, spilte en dominerende rolle i kunstlivet under Napoleon 3, professor ved École des Beaux-Arts. Cabanel var en av de ledende representantene for salongmaleriet, og stod i skarp motsetning til impresjonistene.
Særlig er han kjent for sine mondene dameportretter, historiemalerier og mytologiske motiver med vakre, nakne kvinnefigurer. Et eksempel på dette er Venus' fødsel (Musée d'Orsay), som gjorde stor suksess på Salongen 1863. Andre verker er Floras triumf og Francesca da Riminis og Malatestas død, hvor han forener klassisistisk linjeføring og rokokkofarger. Les mer i Store norske leksikon kunst i Frankrike